**ด่วนที่สุด**

ที่ มท ๐๘๑๖.๕/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน ๒๕๖8

เรื่อง ขอเชิญร่วมงานพิธีมอบโล่รางวัล พัดเกียรติยศ และประกาศนียบัตรวัดต้นแบบ ระดับหนและระดับจังหวัด
โครงการวัด ประชา รัฐ สร้างสุข ประจำปี พ.ศ. 2567 ในงาน “สืบสานงานพ่อ ต่อยอดทุนเล่าเรียนหลวงสำหรับพระสงฆ์ไทย”

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0816.5/ว 1333 ลงวันที่ 29 มีนาคม 2566

อ้างถึง 2. หนังสือกรมส่งเสริมการปกครองท้องถิ่น ที่ มท 0816.5/ว 849 ลงวันที่ 22 กุมภาพันธ์ 2567

สิ่งที่ส่งมาด้วย 1. สำเนาหนังสือสำนักงานโครงการวัด ประชา รัฐ สร้างสุข
 ที่ กบก.วสส. 2568/ว.19 ลงวันที่ 5 มิถุนายน 2568 จำนวน 1 ฉบับ

 2. รายชื่อวัดต้นแบบระดับหน และวัดต้นแบบระดับจังหวัด
 ประจำปี พ.ศ. 2567 จำนวน 1 ชุด

ตามหนังสือที่อ้างถึง กรมส่งเสริมการปกครองท้องถิ่นได้แจ้งแนวทางการขับเคลื่อนการดำเนินงานโครงการวัด ประชา รัฐ สร้างสุข เพื่อการพัฒนาที่ยั่งยืน ภายใต้บันทึกข้อตกลงความร่วมมือเพื่อดำเนินงาน โครงการวัด ประชา รัฐ สร้างสุข ระยะ 5 ปี (พ.ศ. 2566 - 2570) ของมหาเถรสมาคม โดยขอความร่วมมือจังหวัดแจ้งองค์กรปกครองส่วนท้องถิ่นขับเคลื่อนการดำเนินงานในรูปแบบ “1 องค์กรปกครองส่วนท้องถิ่น 2 ศาสนสถาน 2 สถานศึกษา และ 7 ภาคีเครือข่ายความร่วมมือในระดับพื้นที่ของแต่ละตำบล” และเชิญเข้าร่วมการประชุมเชิงปฏิบัติการ และพิธีมอบโล่รางวัล พัดเกียรติยศ เกียรติบัตรวัดต้นแบบระดับหน ประจำปี พ.ศ. 2566 นั้น

กรมส่งเสริมการปกครองท้องถิ่นขอเรียนว่า สำนักงานโครงการวัด ประชา รัฐ สร้างสุข แจ้งว่า พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานพระบรมราชานุญาตให้โครงการ
ทุนเล่าเรียนหลวงสำหรับพระสงฆ์ไทย ร่วมกับสถาบันสงฆ์และหน่วยงานต่าง ๆ ดำเนินโครงการ “สืบสานงานพ่อ ต่อยอดทุนเล่าเรียนหลวงสำหรับพระสงฆ์ไทย” โดยมีวัตถุประสงค์ที่สำคัญเพื่อให้พระภิกษุสามเณรที่ได้รับ
การถวายทุนเล่าเรียนหลวง ได้มีโอกาสเสนอผลงานการศึกษา การปฏิบัติและการเผยแผ่พระพุทธศาสนา
ซึ่งเป็นผลสำเร็จของโครงการทุนเล่าเรียนหลวงสำหรับพระสงฆ์ไทย โดยทรงพระกรุณาโปรดเกล้าฯ พระราชทานผ้าไตร จำนวน ๗๒ ไตร เพื่อถวายแด่พระภิกษุสงฆ์ในกิจกรรมดังกล่าว ประกอบด้วย ๘ หน่วยงาน ดังนี้ 1) โครงการอบรมพระนักเทศน์พระธรรมกถิกาจารย์ 2) กองทุนระดับอุดมศึกษา มหาวิทยาลัยมหามกุฎราชวิทยาลัย และมหาวิทยาลัยมหาจุฬาลงกรณราชวิทยาลัย 3) โครงการกองทุนศึกษาบาลี 4) โครงการฝึกอบรมพระวิปัสสนาจารย์ 5) โครงการพระธรรมจาริก 6) โครงการหมู่บ้านรักษาศีล ๕ 7) โครงการวัด ประชา รัฐ สร้างสุข และ 8) โครงการหน่วยอบรมประชาชนประจำตำบล (อ.ป.ต.) ซึ่งเป็นหน่วยงานที่ดำเนินกิจกรรมทางพระพุทธศาสนา ได้ร่วมจัดกิจกรรม
เพื่อเฉลิมพระเกียรติพระบาทสมเด็จพระเจ้าอยู่หัว ระหว่างวันที่ ๒ - ๔ กรกฎาคม ๒๕๖๘ ณ หอประชุมพุทธมณฑล ตำบลศาลายา อำเภอพุทธมณฑล จังหวัดนครปฐม ในการนี้ จึงขอความร่วมมือจังหวัดดำเนินการ ดังนี้

/1. ประชาสัมพันธ์ ...

1. ประชาสัมพันธ์เชิญชวนหน่วยงานและภาคีเครือข่ายทุกภาคส่วนในพื้นที่ อาทิหน่วยงานภาครัฐ ภาคเอกชน และภาคประชาชน รวมถึงองค์กรปกครองส่วนท้องถิ่นและสถานศึกษา ที่มีส่วนร่วมในการขับเคลื่อนโครงการต่าง ๆ ของคณะสงฆ์ทุกคณะ พิจารณาเข้าร่วมกิจกรรมและรับชมนิทรรศการแสดงผลงานในโครงการ “สืบสานงานพ่อ ต่อยอดทุนเล่าเรียนหลวงสำหรับพระสงฆ์ไทย” พิธีมอบโล่รางวัล พัดเกียรติยศ และประกาศนียบัตรวัดต้นแบบระดับหน และวัดต้นแบบระดับจังหวัด โครงการวัด ประชา รัฐ สร้างสุข ประจำปี พ.ศ. ๒๕๖๗
และกิจกรรมการเสวนาวัดต้นแบบในโครงการต่าง ๆ ที่ประสบผลสำเร็จในการดำเนินโครงการ ในวัน เวลา และสถานที่ตามกำหนดการและตารางกิจกรรม พร้อมด้วยรายชื่อวัดต้นแบบ รายละเอียดตามสิ่งที่ส่งมาด้วย 1 - 2

2. สำหรับจังหวัดและอำเภอที่มีพื้นที่ตั้งอยู่ใกล้เคียงกับสถานที่จัดงาน หรือมีความประสงค์
จะเข้าร่วมกิจกรรมและรับชมนิทรรศการ ขอความร่วมมือจังหวัดพิจารณามอบหมายท้องถิ่นจังหวัด ท้องถิ่นอำเภอ หรือผู้แทน เข้าร่วมกิจกรรมตามข้อ 1 ในฐานะที่เป็นหน่วยงานภาคีเครือข่ายความร่วมมือในการขับเคลื่อนโครงการวัด ประชา รัฐ สร้างสุข ในระดับจังหวัดและระดับอำเภอของกรมส่งเสริมการปกครองท้องถิ่น

ทั้งนี้ สิ่งที่ส่งมาด้วยสามารถดาวน์โหลดได้ที่ QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

 (นายนฤชา โฆษาศิวิไลซ์)

 อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการศึกษานอกระบบ ศิลปะ วัฒนธรรม และภูมิปัญญาท้องถิ่น

โทร. 0 2241 9000 ต่อ 5337

ไปรษณีย์อิเล็กทรอนิกส์ saraban@dla.go.th

ผู้ประสานงาน ว่าที่ร้อยตรี ไอยศูรย์ บุญมงคลโชค โทร. 08 9925 2876

ร.อสถ. .....................................

ผอ.กศ. ....................................

ผอ.กง.ศน. ...............................

นวช.กศ.ชพ. ............................

หน.ฝ.ศว. .................................

จนท. .......................................

ร่าง/พิมพ์ ................................